Samsung “aqlli” oyoq kiyim yaratdi

Samsung Mobile World Congress ko`rgazmasida “aqlli” oyoq kiyimni namoyish etadi, deb xabar beradi “Gazeta.ru”.
Ushbu oyoq kiyimni Samsung's Creative Lab xodimlari tomonidan tuzilgan Salted Venture kompaniyasi ishlab chiqdi.
Yangi oyoq kiyim sensor bilan ta`minlangan. Ular oyoq kiyim egasidan qabul qilingan ma`lumotlarga asoslanib, oyoq kiyimni qulay kiyish borasida tavsiyalar beradi.
Hozirda Iofit deb nomlanuvchi mazkur oyoq kiyimlarining ikki xil ko`rinishi ishlab chiqarishi rejalashtirilgan. Birinchi turdagi oyoq kiyim an`anaviy krossovkaga o`xshaydi. Ikkinchisi esa golf o`ynash uchun mo`ljallangan oyoq kiyimni eslatadi. 
“Aqlli” oyoq kiyimlarning narxi ham ma`lum qilindi. Krossovkalar 199 dollar, golf oyoq kiyimi esa 299 dollardan sotiladi.